Vassar College

Vassar College er et privat liberal arts-college som ligger i Poughkeepsie, New York, i USA. Vassar ble grunnlagt som en skole bare for kvinner i 1861, men begynte å ta imot mannlige studenter i 1969.

Mer enn 2400 studenter studerer ved Vassar College hvert år. Omtrent 60% av disse kommer fra offentlige videregående skoler, og de resterende 40% av studentene kommer fra private skoler. Skolen består av over hundre bygninger. Frances D. Fergusson satt som direktør for Vassar College i to tiår, før hun pensjonerte seg våren 2006, og ble etterfulgt av Catharine Bond Hill, tidligere prost ved Williams College.

Kjente tidligere studenter 
Blant skolens tidligere studenter finnes Grace Hopper (1928), Meryl Streep (1971), og Lisa Kudrow (1985). Jacqueline Kennedy Onassis, Jane Fonda og Anne Hathaway studerte der, men tok ikke eksamen.

Rangeringer 

U.S. News & World Report rangerte Vassar College som nummer 11 blant liberal arts-collegene i USA i 2015,  Forbes plasserte det på 28.-plass blant alle colleger i USA, mens Washington Monthly rangerte det som nr. 26 av amerikanske liberal arts-colleger i 2014.

Vassar College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

Galleri

Referanser

Eksterne lenker 
 

Universiteter i New York (delstat)